Page:Ludus Coventriae (1841).djvu/183

 Onto his dwellynge Now xul ȝe glyde.

Primus Rex. Nowe lede us alle To the kynges halle, How it befalle, We pray to the. Wyttys to wete He may us pete, In flesshe be glete, Godys frute fre.

Senescallus. ffolwith in stownde Upon this grownde, To the castel rownde, I xal ȝow teche Were kynge wonyt wyde, Up in this tyde, In pompe and pryde, His myght gynnyth reche.

Sere kyng in trone, Here comyth anone By strete and stone Kynges thre. They bere present,— What thei have ment, Ne whedyr they arn bent, I cannot se.

Herodes rex. I xal hem crave What they have; Iff they rave, Or waxyn wood, I xal hem reve